Akmalxoʻja Mavlonov. Akmalxuja Yusupovich Mavlonov (1975-yilda tugʻilgan) – oʻzbek davlat arbobi, 2021-yil 18-noyabrdan Oʻzbekiston davlat bojxona qoʻmitasi raisi, bojxona xizmati general-mayori. Biografiyasi. 2002-yilda Toshkent davlat yuridik institutini tamomlagan. Shu yili Namangan shahar Davlatobod tumani prokuraturasida ish boshlagan, keyinchalik Namangan viloyati prokuraturasida turli lavozimlarda ishlagan. 2006-yildan Bosh prokuratura boshqarma prokurori, katta prokurori, soʻng Qoʻshtepa tumani prokurori, Sirdaryo viloyati prokurorining birinchi oʻrinbosari va Xorazm viloyati prokurori lavozimlarida ishlagan. 2018-yil 25-fevralda u Oʻzbekiston Bosh prokuraturasining Soliq, valyutaga oid jinoyatlarga va jinoiy daromadlarni legallashtirishga qarshi kurashish departamenti boshligʻi, keyinroq Oʻzbekiston Bosh prokuraturasi huzuridagi Iqtisodiy jinoyatlarga qarshi kurashish departamenti boshligʻi etib tayinlangan edi. 2018-yil avgustidan 2019-yil iyuligacha Oʻzbekiston Bosh prokurori oʻrinbosari lavozimida ishlagan. 2019 yil iyul oyida u Namangan viloyati prokurori etib tayinlangan. 2020-yil noyabr oyida u yana Bosh prokuror oʻrinbosari lavozimini egalladi. Oʻzbekiston Prezidentining 2021-yil 18-noyabrdagi farmoni bilan Oʻzbekiston Davlat bojxona qoʻmitasi raisi etib tayinlangan va unga bojxona xizmati general-mayori unvoni berilgan. 2024-yil 25-avgustda Doʻstlik ordeni bilan mukofotlangan. 2025-yil 17-fevral kuni Oʻzbekiston yengil atletika federatsiyasi raisi etib saylandi.